شەفەق نیوز/ سەرچەوەیگ ئەمنی لە پارێزگای زیقار، ئمڕوو جومعە، خەوەردا لە خوەیکوشتن گەنجیگ لە باشوور پارێزگاگە، وەگەرد دیارنەمان کور بیس ساڵانیگ لە بارودۆخ نادیاریگ.
سەرچەوەگە وە ئاژانس شەفەق نیوز وت: کوڕیگ 17 ساڵان خوەی کوشتیە لەری هەڵواسین خوەی وە پەت لەناو یەکیکگ لە ژوورەیل ماڵیان لە قەزای سوق ئەلشیوح لە باشوور پارێزگای زیقار، وتیش، " هووکارەیل خوەیکوشتنەگەی تا ئیسە وەلای دەزگایەیل ئەمنی نادیارە".
سەرچەوەگە وتیش؛ گەنجیگ بیس ساڵان لە بارودۆخ نادیاریگ دیاری نەمایە مەوقەی ک لە سوق شیوخ روی کردیەسە شار ناسریە.
دیاریکرد، "هیزەیل ئەمنی ماشینەگەی لە یەکیگ لە ناوچەیل شار ناسریە پەیاکردنە، و ئاگادارکریانە لەبان دەس کەسەیل نەناسریایگ رفیایە، هویچ پەیوەندی و زانیاریگ نییە، ئاشکەرایکرد، گەنجەگە کور پیاو بازرگان وەناوبانگیگە لە باشوور پارێزگاگە.
